2. ลักษณะการประกอบธุรกิจ

2.1 ความเป็นมาของบริษัท

บริษัท อีเอ็มซี จำกัด (มหาชน) เดิมใช้ชื่อว่าห้างหุ้นส่วนจำกัด อี เอ็ม ซี เอ็นจิเนียริ่ง ก่อตั้งขึ้น
เมื่อวันที่ 4 เมษายน 2522 ต่อมาได้มีการขยายกิจการและจดทะเบียนจัดตั้งบริษัท อีเอ็มซี จำกัด
เมื่อวันที่ 1 มีนาคม 2531 มีทุนจดทะเบียนเริ่มจัดตั้ง 2,000,000 บาท
โดยมีวัตถุประสงค์ในการจัดตั้ง เพื่อประกอบ ธุรกิจทางด้านการให้บริการ การรับเหมาก่อสร้าง
และรับจ้างติดตั้งงานไฟฟ้าและงานประปา โดยนายโกมล วงศ์พรเพ็ญภาพ เป็นหนึ่งในเจ็ดคน
ของผู้เริ่มก่อตั้งบริษัท ต่อมาในเดือนธันวาคม 2537 บริษัท อีเอ็มซี จำกัด
ได้เข้ารวมกลุ่มกับบริษัทต่างๆที่มีความเชี่ยวชาญในการทำงานทางด้านวิศวกรรมในด้านต่างๆครบวงจร
โดยบริษัท อีเอ็มซี จำกัด ได้เข้าไปถือหุ้น ในบริษัท เค เอส เอส เอ็นจิเนียริ่ง แอนด์
คอนสตรัคชั่น จำกัด บริษัท ไฮโดรเท็ค จำกัด บริษัท บีไอพี เอนจิเนียริ่ง แอนด์ คอนสตรัคชั่น
จำกัด และบริษัท สหการวิศวกร จำกัด รายละเอียดของการทำงาน ของกลุ่มบริษัท อีเอ็มซี จำกัด
(มหาชน) จะอธิบายในรายละเอียดต่อไป

2.2 การเปลี่ยนแปลงและพัฒนาการที่สำคัญ

  ------------- ---------------------------------------------------------
  วัน เดือน ปี     รายละเอียด

  13 มีนาคม 2539 จัดตั้งบริษัทย่อย ชื่อ บริษัท ไออีเอ็มซี จำกัด
                เพื่อการดำเนินธุรกิจด้านการอนุรักษ์พลังงาน
                และจดทะเบียนต่อกระทรวงวิทยาศาสตร์และเทคโนโลยี่
                เพื่อประกอบการด้านการอนุรักษ์พลังงาน โดยมีคณะกรรมการบริหารของบริษัท
                อีเอ็มซี จำกัด (มหาชน) เป็นคณะกรรมการบริษัท

  11 กันยายน     จัดตั้งบริษัท เอสจี-ไฮโดรเท็ค วอเตอร์ แมเนจเมนท์ จำกัด
  2539          ซึ่งเป็นบริษัทร่วมทุนระหว่าง บริษัท ไฮโดรเท็ค จำกัด ซึ่งเป็นบริษัทย่อย กับ
                ห้างหุ้นส่วนจำกัด สามประสิทธิ์ ในสัดส่วนการถือหุ้นร้อยละ 50
                ในเงินทุนจดทะเบียน 30 ล้านบาท โดยคณะกรรมการประกอบด้วยสองฝ่ายๆ
                ละ 4 ท่าน บริษัทฯ ได้แต่งตั้งให้ นายสลิบ สูงสว่าง นายพิชัย คล่องพิทักษ์
                นายโกมล วงศ์พรเพ็ญภาพ และนายสมัย ลี้สกุล เข้าเป็นกรรมการ ทั้งนี้
                เพื่อเป็นบริษัทรับสัมปทานการบำบัดน้ำเสียของโรงงานต่างๆ
                ในนิคมอุตสาหกรรมบางชันเป็นเวลา 20 ปี นับแต่วันที่ก่อสร้างระบบแล้วเสร็จ
                โดยเริ่มดำเนินการก่อสร้างในปี 2540

  21 พฤศจิกายน   จัดตั้งบริษัท อีเอ็มซี-อีพีเอส จำกัด ซึ่งเป็นบริษัทร่วมทุนระหว่าง บริษัท
  2539          ไออีเอ็มซี จำกัด (มหาชน)กับ บริษัท เอนเนอจี เพอร์ฟอแมนท์ เซอร์วิส
                จำกัด ในสัดส่วนการถือหุ้นร้อยละ 51 ในเงินทุนจดทะเบียน 5 ล้านบาท
                คณะกรรมการบริษัทประกอบด้วยสองฝ่ายๆ ละ 2 คน บริษัทฯ
                แต่งตั้งให้นายพิชัย คล่องพิทักษ์ และนายสมัย ลี้สกุล เข้าร่วมบริหารงาน
                เพื่อประกอบธุรกิจด้านการอนุรักษ์พลังงาน
                และการรับเทคโนโลยี่ชั้นสูงจากสหรัฐอเมริกา

  4 ธันวาคม 2539 บริษัท อีเอ็มซี จำกัด (มหาชน) ลงนามในบันทึกความเข้าใจ
                เพื่อร่วมกันหาตลาดในเรื่องของงานระบบอาคารกับบริษัท Krantz-Tkt
                แห่งประเทศเยอรมัน
                โดยบริษัทสามารถรับการถ่ายทอดเทคโนโลยี่ที่ทันสมัยหลายด้าน เช่น
                Cleanroom Technology, Building Control System

  ธันวาคม 2539   ลงนามในสัญญาร่วมทุน ระหว่างบริษัท อีเอ็มซี จำกัด (มหาชน) กับ บริษัท
                เซ็กโก้ เอชวี จำกัด เพื่อร่วมประมูลงานโครงการโฮปเวลล์

  31 มกราคม     บริษัท อีเอ็มซี จำกัด (มหาชน) มีมติให้ซื้อหุ้นของบริษัท เวฟ ดีเวลลอปเม้นท์
  2540          จำกัด จากนายสุทธิพงษ์ จิราธิวัฒน์ จำนวน 150,000 หุ้น ในราคาหุ้นละ 130
                บาท (มูลค่าหุ้นที่ตราไว้ 100 บาท รวมเป็นเงินทั้งสิ้น 19,500,000.- บาท
                โดยเรียกชำระงวดแรก 10,000,000.- บาท ดั้งนั้นบริษัท อีเอ็มซี จำกัด
                (มหาชน) จึงชำระเงินจำนวน 10,000,000.- บาท
                ส่วนที่เหลือจะชำระเมื่อคณะกรรมการบริษัทมีมติ
  ------------- ---------------------------------------------------------

  ------------- ------------------------------------------------------------------------------------------------
  วัน เดือน ปี     รายละเอียด

  6 มิถุนายน 2540 จัดตั้งบริษัทย่อย ชื่อ บริษัท อีเอ็มซี เพาเวอร์ จำกัด ทุนจดทะเบียน 10,000,000.- บาท เพื่อดำเนินธุรกิจด้านการผลิต,
                จำหน่ายและจัดหา พลังงานไฟฟ้า ไอน้ำ น้ำสะอาด และน้ำปราศจากแร่ธาตุ โดยมีคณะกรรมการบริหารของบริษัท อีเอ็มซี จำกัด
                (มหาชน) เป็นคณะกรรมการบริษัท

  17 กันยายน     บริษัท เค เอส เอส คอนสตรัคชั่น จำกัด ลงนามในสัญญาจะซื้อจะขายที่ดิน โฉนดเลขที่ 73165 ตำบลหนองไม้แดง อำเภอเมือง
  2540          จังหวัดชลบุรี พร้อมสิ่งปลูกสร้างเหนือที่ดินแปลงดังกล่าว เลขที่ 700/32 หมู่ 6 นิคมอุตสาหกรรมบางปะกง โครงการ 2 ให้แก่บริษัท
                หมิงไท่ อินดัสเตรียล (ประเทศไทย) จำกัด ในราคารวมทั้งสิ้น 30,000,000.- บาท

  15 กันยายน     บริษัท สหการวิศวกร จำกัด ได้เซ็นสัญญาก่อสร้างอู่ซ่อมเรือของกองทัพเรือขั้นที่ 2 (อู่ราชนาวีมหิดลอดุลยเดช) ณ จังหวัดชลบุรี กับ
  2540          กองทัพเรือ มูลค่าโครงการ 1,394,500,000.- บาท

  19 มิถุนายน     บริษัท เค เอส เอส เอ็นจิเนียริ่ง แอนด์ คอนสตรัคชั่น จำกัด ซึ่งถือหุ้นในบริษัท ไทย โรตารี่ เอ็นจิเนียริ่ง จำกัด จำนวน 49%
  2541          (350,410 หุ้น) ได้ขายเงินลงทุนในบริษัทดังกล่าวทั้งหมดให้ บริษัท โรตารี่ เอ็นจิเนียริ่ง จำกัด 49,000 หุ้น เป็นจำนวนเงิน 22
                ล้านบาท และบริษัท แคลเวิลด์ จำกัด 301,410 เป็นจำนวนเงิน 58.6 ล้านบาท โดยมีผลกำไรจากการขายเงินลงทุนทั้งสิ้น 0.2
                ล้านบาท สาเหตุของการขายเงินลงทุนเนื่องจากต้องการลดขนาดองค์กรให้เหมาะสมกับสภาวะเศรษฐกิจในขณะนั้น

  31 มกราคม     บริษัท ฯ ได้ขายเงินลงทุนในบริษัทย่อย (ถือหุ้น 100%) คือ บริษัท เค เอส เอส เอ็นจิเนียริ่ง แอนด์ คอนสตรัคชั่น จำกัด
  2542          ให้กับบุคคลธรรมดาคนหนึ่งในราคา 100 บาท เนื่องจากบริษัทดังกล่าวประสบปัญหาการขาดทุนเป็นจำนวนมาก เป็นผลให้บริษัทฯ
                โอนกลับรายการสำรองเผื่อผลขาดทุนจากการลงทุนในบริษัทย่อย เป็นจำนวน 92.5 ล้านบาท

  1 กุมภาพันธ์     บริษัท ฯ ได้ขายเงินลงทุนในบริษัทย่อย (ถือหุ้น 100%) คือ บริษัท ไออีเอ็มซี จำกัด ให้บริษัท เนกซ์คอนโซลิเดต จำกัด เป็นจำนวน
  2542          16,000 บาท สาเหตุของการขายเงินเนื่องจากต้องการลดขนาดองค์กรให้เหมาะสมกับสภาวะเศรษฐกิจในขณะนั้น เป็นผลให้บริษัทฯ
                โอนกลับผลขาดทุนตามวิธีส่วนได้เสียที่บริษัทฯ เคยบันทึกไว้เป็นจำนวน 0.1 ล้านบาท

  9 เมษายน 2542 บริษัทฯ ได้เซ็นสัญญาจ้างเหมาติดตั้งระบบปรับอากาศและระบายอากาศ ระบบสำหรับเครื่องจักร ระบบรักษาความปลอดภัย
                โครงการโรงงานกษาปณ์ใหม่ กับ กรมธนารักษ์ เป็นจำนวนเงิน 303 ล้าน ซึ่งจะแล้วเสร็จในปี 2543

  1 ธันวาคม 2542 บริษัทฯ
                ได้ลงนามเพื่อดำเนินการปรับปรุงโครงสร้างหนี้ตามระเบียบการของสำนักงานคณะกรรมการเพื่อส่งเสริมการปรับปรุงโครงสร้างหนี้
                โดยถูกจัดอยู่ในกลุ่มลูกหนี้ที่ต้องปรับปรุงโครงสร้างหนี้ในชุดที่ 3 (คปน. 3)
                ซึ่งต้องดำเนินการปรับปรุงโครงสร้างหนี้ตามกระบวนการปรับปรุงโครงสร้างหนี้ที่ธนาคารแห่งประเทศไทยกำหนด

  27 มกราคม     บริษัทย่อย 3 แห่งได้ลงนามขอปรับปรุงโครงสร้างหนี้ร่วมกับบริษัทฯ ด้วย
  2543          

  มิถุนายน 2543   เจ้าหนี้สถาบันการเงินได้มีมติรับแผนการปรับปรุงโครงสร้างหนี้ของกลุ่มบริษัท อีเอ็มซี จำกัด (มหาชน)
                และร่วมลงนามในหลักเกณฑ์และเงื่อนไขเกี่ยวกับการปรับปรุงโครงสร้างหนี้กลุ่มบริษัท
                โดยกลุ่มบริษัทนำแผนดังกล่าวยื่นต่อศาลล้มละลายกลาง
  ------------- ------------------------------------------------------------------------------------------------

  ------------- -------------------------------------------------------------------------------
  วัน เดือน ปี     รายละเอียด

  สิงหาคม 2543   ศาลล้มละลายกลางมีคำสั่งให้กลุ่มบริษัท อีเอ็มซี จำกัด (มหาชน) ฟื้นฟูกิจการ และตั้งผู้ทำแผนโดยตั้งบริษัท
                อีเอ็มซี เพาเวอร์ จำกัด และได้ว่าจ้างบริษัท โฮร์เวิธ คอนซัลติ้ง (ประเทศไทย) จำกัด
                เป็นที่ปรึกษาทางการเงิน และบริษัท ไว้ท์ แอนด์ เคส (ประเทศไทย) จำกัด เป็นที่ปรึกษาทางกฎหมาย
                ร่วมกันทำแผนฟื้นฟูเพื่อยื่นต่อศาล

  ตุลาคม 2543    ได้มีประกาศในราชกิจจานุเบกษาให้เจ้าหนี้ของกลุ่มบริษัท ยื่นคำขอรับชำระหนี้มาที่ศาลล้มละลายกลาง

  พฤศจิกายน 2543 เจ้าหนี้ของกลุ่มบริษัท ทุกรายได้เข้ายื่นขอรับชำระหนี้ต่อศาลฟื้นฟู โดยกลุ่มบริษัท
                ได้เข้าตรวจสอบคำขอรับชำระหนี้ของเจ้าหนี้และได้ยื่นคัดค้านหนี้ที่เจ้าหนี้ได้ยื่นขอรับชำหนี้มาไม่ตรงตามบัญชี

  ธันวาคม 2543   อยู่ในระหว่างการคัดค้านหนี้กับเจ้าหนี้ต่าง ๆ ที่ยื่นขอรับชำระหนี้มาไม่ตรง
                กับเจ้าพนักงานพิทักษ์ทรัพย์และเตรียมทำแผนเพื่อยื่นเสนอต่อศาลภายในเดือน กุมภาพันธ์ 2544

  มีนาคม 2544    ที่ประชุมเจ้าหนี้ได้มีมติยอมรับแผนฟื้นฟูกิจการของบริษัทฯ และบริษัทย่อย และมีมติแต่ตั้งคณะกรรมการเจ้าหนี้
                ของแต่ละบริษัท

  30 มีนาคม 2544 ศาลล้มละลายกลางได้ให้ความเห็นชอบในแผนฟื้นฟูกิจการของบริษัทย่อยแห่งหนึ่ง คือบริษัท ไฮโดรเท็ค จำกัด
                และแต่งตั้งให้บริษัท อีเอ็มซี เพาเวอร์ จำกัด เป็นผู้บริหารแผน ซึ่งตามแผนฯ
                จะต้องดำเนินการลดทุนจดทะเบียน โดยลดจำนวนหุ้นให้คงเหลือทุนจดทะเบียนจำนวน 50,000,000 บาท
                หรือ 5 ล้านหุ้น โดยมีมูลค่าตราไว้หุ้นละ 10 บาท (จดทะเบียนเมื่อวันที่ 29 พฤษภาคม 2544
                ผลของการลดทุนได้ถูกบันทึกลดส่วนขาดทุนสะสมในปีปัจจุบัน)
                และการเพิ่มทุนจดทะเบียนเพื่อรองรับการเปลี่ยนแปลงหนี้เป็นทุน บริษัทฯ ได้จดทะเบียนการเพิ่มทุนจำนวน
                15,029,794 หุ้น โดยมีมูลค่าหุ้นละ 10 บาท บริษัทฯ
                ได้จดทะเบียนเพิ่มทุนดังกล่าวกับกระทรวงพาณิชย์แล้วเมื่อวันที่ 29 พฤษภาคม 2544
                และได้ดำเนินการเแปลงหนี้เป็นทุนจำนวน 938,727 บาท เมื่อวันที่ 29 พฤษภาคม 2544

  02 พฤษภาคม    ศาลล้มละลายกลางได้ให้ความเห็นชอบในแผนฟื้นฟูกิจการของบริษัทย่อยแห่งหนึ่ง คือ บริษัท สหการวิศวกร
  2544          จำกัด และแต่งตั้งให้ บริษัท อีเอ็มซี เพาเวอร์ จำกัด เป็นผู้บริหารแผน ซึ่งตามแผนฯ
                จะต้องดำเนินการปรับลดมูลค่าหุ้นจากมูลค่าหุ้นละ 1,000 บาท เป็นมูลค่าหุ้นละ 10 บาท
                เพื่อให้คงเหลือทุนจดทะเบียนจำนวน 50,000,000 บาท (จดทะเบียนเมื่อวันที่ 28 มิถุนายน 2544
                ผลของการลดทุนได้ถูกบันทึกลดส่วนขาดทุนสะสมในปีปัจจุบัน)
                และการเพิ่มทุนจดทะเบียนเพื่อรองรับการแปลงหนี้เป็นทุนบริษัทฯ ได้จดทะเบียนการเพิ่มทุนจำนวน
                35,297,952 หุ้น โดยมีมูลค่าหุ้นละ 10 บาท กับกระทรวงพาณิชย์แล้วเมื่อวันที่ 28 มิถุนายน 2544
                และบริษัทฯ ได้ดำเนินการแปลงหนี้เป็นทุนจำนวน 275,346,780 บาทเมื่อวันที่ 28 มิถุนายน 2544

                

                

                

                

  วัน เดือน ปี     รายละเอียด

  09 พฤษภาคม    ศาลล้มละลายกลางได้ให้ความเห็นชอบในแผนฟื้นฟูกิจการของบริษัทย่อยแห่งหนึ่ง คือ บริษั บีไอพี เอนจิเนียริ่ง
  2544          แอนด์ คอนสตรัคชั่น จำกัด และแต่งตั้งให้บริษัท อีเอ็มซี เพาเวอร์ จำกัด เป็นผู้บริหารแผน ซึ่งตามแผนฯ
                จะต้องดำเนินการปรับลดมูลค่าหุ้นและการลดทุนเพื่อปรับลดยอดขาดทุนสะสม
                บริษัทย่อยดำเนินการปรับลดมูลค่าหุ้นจากมูลค่าหุ้นละ 100 บาท เป็นมูลค่าหุ้นละ 10 บาท
                และลดทุนจดทะเบียนจำนวน 31,250,000 บาท ซึ่งจะทำให้ทุนจดทะเบียนของบริษัทย่อยคงเหลือจำนวน
                31,250,000 บาท หรือ 3,125,000 หุ้น โดยมีมูลค่าตราไว้หุ้นละ 10 บาท (จดทะเบียนเมื่อวันที่ 8
                ตุลาคม 2544 ผลของการลดทุนจำนวน 31,250,000 บาท ได้ถูกบันทึกลดส่วนขาดทุนสะสมในปีปัจจุบัน)
                การเพิ่มทุนจดทะเบียนเพื่อรองรับการแปลงหนี้เป็นทุน บริษัทฯ ได้จดทะเบียนเพิ่มทุนจำนวน 6,355,122 หุ้น
                โดยมีมูลค่าหุ้นละ 10 บาท กับกระทรวงพาณิชย์แล้วเมื่อวันที่ 8 ตุลาคม 2544 และบริษัทฯ
                ได้ดำเนินการแปลงหนี้เป็นทุนจำนวน 29,974,140 บาท เมื่อวันที่ 8 ตุลาคม 2544

  15 พฤษภาคม    ศาลล้มละลายกลางได้ให้ความเห็นชอบชอบตามแผนฟื้นฟูกิจการของบริษัทฯ โดยแต่งตั้งให้บริษัท อีเอ็มซี
  2544          เพาเวอร์ จำกัด เป็นผู้บริหารแผน และคณะกรรมการเจ้าหนี้ 4 ท่าน คือ ธนาคารกรุงเทพ จำกัด (มหาชน)
                ธนาคารเอเซีย จำกัด (มหาชน) บริษัทบริหารสินทรัพย์จันทบุรี จำกัด และบริษัท เอส กรุ๊ป โฮลดิ้ง จำกัด
                ผู้บริหารแผนได้แต่งตั้งให้ บริษัท อี๊สต์-เวสต์ คอนซัลติ้ง แอนด์ เอ็ดดูเคชั่น จำกัด
                เป็นผู้ตรวจสอบทางการเงิน ตามที่กำหนดในแผนฯ ข้อ 6.5.1 และได้แต่งตั้ง ธนาคารกรุงเทพ จำกัด
                (มหาชน) เป็นตัวแทนหลักประกันตามแผนฟื้นฟูกิจการ

  มิถุนายน 2544   บริษัทฯ ได้เปิดสาขาที่ประเทศกัมพูชา เพื่อดำเนินงานในประเทศกัมพูชาซึ่งได้จดทะเบียนที่กระทรวงพาณิชย์
                เมื่อวันที่ 14 มิถุนายน 2544

  25 กรกฏาคม    บริษัทฯได้ดำเนินการจดทะเบียนลดทุน จากเดิม 300,000,000 บาท เป็น 75,000,000 บาท
  2544          โดยแบ่งออกเป็นหุ้นสามัญจำนวน 7,500,000 หุ้น ตามที่กำหนดในแผนฟื้นฟูกิจการ ข้อ 4.4.1 (1)

  26 กรกฏาคม    บริษัทฯได้ดำเนินการจดทะเบียนเพิ่มทุนอีก 602,954,310 บาท รวมเป็นทุนจดทะเบียน 677,954,310 บาท
  2544          ประกอบด้วยหุ้นสามัญจำนวน 67,795,431 หุ้น มูลค่าหุ้นละ 10 บาท ตามที่กำหนดในแผนฟื้นฟูกิจการข้อ
                4.4.1 (2)

  20 กันยายน     บริษัทฯได้ดำเนินการจดทะเบียนเปลี่ยนแปลงทุนชำระแล้วของบริษัท จากเดิม 75,000,000 บาทเป็น
  2544          441,806,540 บาท และทำหนังสือแจ้งให้เจ้าหนี้มารับใบหุ้นสามัญ

  19 ตุลาคม 2544 บริษัทได้ดำเนินการออกหุ้นกู้แปลงสภาพ บริษัท อีเอ็มซี จำกัด (มหาชน) ครบกำหนดไถ่ถอนปี 2544
                ให้กับเจ้าหนี้สถาบันการเงินที่ให้สินเชื่อเงินทุนหมุนเวียนใหม่ คือ ธนาคารกรุงเทพ จำกัด (มหาชน)
                ตามที่กำหนดในข้อ 15.3.1 ของแผนฟื้นฟูกิจการ มูค่ารวม 50,000,000ื บาท แบ่งออกเป็น 50,000 หน่วย
                หน่วยละ 1,000 บาท

  15 ธันวาคม     บริษัทย่อยแห่งหนึ่ง คือบริษัทไฮโดรเท็ค จำกัด ได้ทำสัญญาร่วมค้ากับ SALCON ENGINEERING BERHAD
  2544          และบริษัท เอส.พี.เค.คอนสตรั๊คชั่น จำกัด เพื่อทำงานก่อสร้างสถานีสูบ-จ่ายน้ำมีนบุรี,
                งานจัดหาและติดตั้งเครื่องสูบน้ำและสถานีไฟฟ้าย่อย และงานที่เกี่ยวข้องจากการประปานครหลวง

  ในระหว่างปี     บรัษัทฯ ได้จัดสรรหุ้นเพิ่มทุน 2 ครั้ง จำนวนรวมทั้งสิ้น 14,847,162 หุ้น โดยมีมูลค่าหุ้นละ 10 บาท
  2545          ให้แก่เจ้าหนี้ตามแผนฟื้นฟูกิจการ ซึ่งจะทำให้บริษัทฯมีทุนที่ชำระแล้วจำนวน 590,278,160 บาท หรือ
                59,027,816 หุ้น ซึ่งมีมูลค่าตราไว้หุ้นละ 10 บาท (จดทะเบียนเพิ่มทุนชำระแล้วเมื่อวันที่ 20 กุมภาพันธ์
                2545 และ 10 พฤษภาคม 2545)

  วัน เดือน ปี     รายละเอียด

                บริษัทย่อย แห่งหนึ่ง คือ บริษัท ไฮโดรเท็ค จำกัด ได้ดำเนินการแปลงหนี้เป็นทุนจำนวน 119,299,100 บาท
                ซึ่งจะทำให้บริษัท ไฮโดรเท็ค จำกัด มีทุนชำระแล้วจำนวน 170,237,830 บาท หรือ 17,023,783 หุ้น
                ซึ่งมีมูลค่าหุ้นละ 10 บาท การเพิ่มทุนจดทะเบียนเพื่อรองรับการแปลงหนี้เป็นทุน
                บริษัทย่อยออกหุ้นสามัญเพิ่มทุนจำนวน 9,188,226 หุ้น โดยมีมูลค่าหุ้นละ 10 บาท ซึ่งจะทำให้บริษัทฯ
                มีทุนจดทะเบียนจำนวน 292,180,200 บาท หรือ 29,218,020 หุ้น ซึ่งมีมูลค่าหุ้นละ 10 บาท
                (จดทะเบียนเมื่อวันที่ 27 ธันวาคม 2545) ต่อมาบริษัท ไฮโดรเท็ค จำกัด
                ได้ดำเนินการแปลงหนี้เป็นทุนจำนวน 91,882,260 บาท ซึ่งจะทำให้บริษัท ไฮโดรเท็ค จำกัด
                มีทุนที่เรียกชำระแล้วจำนวน 262,120,090 บาท หรือ 26,212,009 หุ้น ซึ่งมีมูลค่าหุ้นละ 10 บาท

                บริษัทย่อยแห่งหนึ่ง คือ บริษัท สหการวิศวกร จำกัด ได้ดำเนินการแปลงหนี้เป็นทุนจำนวน 38,533,710 บาท
                ซึ่งจะทำให้บริษัทฯ มีทุนที่ชำระแล้วจำนวน 363,880,490 บาท หรือ 36,388,049 หุ้น ซึ่งมีมูลค่าหุ้นละ 10
                บาท

                บริษัทย่อยแห่งหนึ่ง บริษัท บีไอพี เอนจิเนียริ่ง แอนด์ คอนสตรัคชั่น จำกัด
                ได้ดำเนินการแปลงหนี้เป็นทุนจำนวน 4,118,670 บาท ซึ่งจะทำให้บริษัทฯ มีทุนที่ชำระแล้วจำนวน
                65,342,810 บาท หรือ 6,534,281 หุ้น ซึ่งมีมูลค่าหุ้นละ 10 บาท

                บริษัทย่อยแห่งหนึ่ง คือ บริษัท ไฮโดรเท็ค จำกัด ได้ทำสัญญาร่วมค้ากับ บริษัท เสรีการโยธา จำกัด
                เพื่อรับงานก่อสร้างและงานที่เกี่ยวข้อง โครงการจ้างเหมาก่อสร้างระบบระบายน้ำ ระบบรวบรวม
                และบำบัดน้ำเสียและอาคารประกอบพร้อมส่วนประกอบอื่น กับเทศบาลนครตรัง

                บริษัท อีเอ็มซี เซ็กโก จอยเวนเจอร์ ได้จดทะเบียนเลิกบริษัทในเดือน มีนาคม 2541
                และชำระบัญชีเสร็จในปีปัจจุบัน
  ------------- -------------------------------------------------------------------------------

2.3 ลักษณะการประกอบธุรกิจ

ลักษณะของบริการ

บริษัท อีเอ็มซี จำกัด (มหาชน) เป็นบริษัทใหญ่ซึ่งดำเนินงานทางด้านวิศวกรรมไฟฟ้าและเครื่องกล
และได้ลงทุนในบริษัทย่อยและบริษัทร่วม ซึ่งแต่ละบริษัทดำเนินงานด้านวิศวกรรมในแขนงต่างๆ
ทำให้ปัจจุบันกลุ่มบริษัท อีเอ็มซี ได้ดำเนินงานด้านวิศวกรรมครบวงจร โดยแบ่งแยกตามสายงานหลัก
4 ประเภทดังนี้

1) สายงานวิศวกรรมระบบไฟฟ้าและเครื่องกล

เป็นงานติดตั้งระบบสาธารณูปโภค ประกอบด้วยการออกแบบและติดตั้งระบบไฟฟ้า
ระบบประปาสุขาภิบาลและระบบป้องกันไฟ ระบบปรับอากาศและระบายอากาศ
ซึ่งจำเป็นต้องอาศัยความชำนาญเฉพาะด้านเป็นสำคัญ ลักษณะของผลิตภัณฑ์ของบริษัท
สามารถแบ่งได้เป็น 3 ประเภท ดังนี้

1. ระบบไฟฟ้า เป็นงานติดตั้งระบบทั้งในอาคารสำนักงานที่อยู่อาศัย โรงแรม โรงพยาบาล
และโรงงานอุตสาหกรรม ตลอดจนระบบไฟฟ้าในการขนส่งและการสื่อสารโทรคมนาคม
การติดตั้งระบบจ่ายไฟแรงต่ำ แรงสูง และระบบไฟฟ้าฉุกเฉินเมื่อเวลาไฟดับ
ระบบไฟฟ้าในโรงงานและอาคาร ระบบโทรศัพท์ ระบบโทรทัศน์และระบบเสียง ระบบสายล่อฟ้า
ระบบควบคุมเครื่องจักรอัตโนมัติ เช่น ระบบควบคุมการเปิดปิดเครื่องปรับอากาศในโรงแรม
(Automation Control System), ระบบสัญญาณเตือนอัคคีภัย (Fire Alarm System)

2. ระบบประปาสุขาภิบาลและระบบป้องกันไฟ
เป็นงานออกแบบและติดตั้งระบบบำบัดน้ำดีและระบบบำบัดน้ำเสียในอาคารที่อยู่อาศัย สำนักงาน
และโรงงานอุตสาหกรรม ซึ่งประกอบด้วยการติดตั้งระบบน้ำร้อน-น้ำเย็น ระบบสุขาภิบาล
ระบบบำบัดน้ำเสียภายในอาคาร และระบบป้องกันไฟซึ่งได้แก่การติดตั้ง
ระบบดับเพลิงแบบหัวฉีดโปรยน้ำ ระบบดับเพลิงแบบถังเคมี

3. ระบบปรับอากาศและระบายอากาศ เป็นงานออกแบบและติดตั้งระบบปรับอากาศ
และระบบระบายอากาศ ได้แก่ ระบบทำความเย็นในอาคารและโรงงาน
ระบบดักควันและระบบกรองอากาศ ระบบเดินท่อแอร์ขนาดใหญ่ ระบบควบคุมอุณหภูมิ

2) สายงานวิศวกรรมก่อสร้างสาธารณูปโภคพื้นฐาน

ประกอบด้วยการก่อสร้างทางหลวงแผ่นดิน ทางต่างระดับทั้งในกรุงเทพ ปริมณฑล และต่างจังหวัด
ซึ่งโครงการส่วนใหญ่จะเป็นโครงการขนาดกลาง นอกจากนี้รวมถึงงานก่อสร้างอาคารสำนักงาน
ท่าเทียบเรือ และเขื่อน เป็นต้น

3)  สายงานวิศวกรรมสิ่งแวดล้อม

    ได้แก่งานระบบบำบัดน้ำเสีย ระบบผลิตน้ำประปา ระบบผลิตน้ำบริสุทธิ์
    และการกำจัดขยะมูลฝอย ซึ่งบริษัทเป็นผู้ได้รับอนุญาต (licensee)
    จากบริษัทชั้นนำของโลกในการผลิตและนำความรู้ทางเทคโนโลยี (know how)
    มาใช้ในการให้บริการ เช่น บริษัท ดาวน์ เคมิกัล แปซิฟิก จำกัด แห่งสหรัฐอเมริกา
    ในการนำอุปกรณ์ ผลิตภัณฑ์ และเทคโนโลยีที่เกี่ยวข้องกับระบบผลิตน้ำบริสุทธิ์
    (Demineralization System) มาใช้ในประเทศไทย

4)  สายงานวิศวกรรมก่อสร้างทั่วไป

ส่วนใหญ่จะเป็นการรับเหมาทั้งงานก่อสร้างและงานระบบ ดังมีรายละเอียดดังนี้

การก่อสร้างทั่วไป (General Contractor) เช่น งานก่อสร้างอาคารสูง
งานก่อสร้างโรงงานอุตสาหกรรม ซึ่งส่วนใหญ่งานรับเหมาก่อสร้างดังกล่าวจะรวมถึงงานระบบต่างๆ
ด้วย

2.4 โครงสร้างการถือหุ้นของกลุ่มบริษัท

  โครงสร้างการถือหุ้นของกลุ่มบริษัทแยกตามสายงานวิศวกรรม

วิศวกรรมระบบไฟฟ้าและเครื่องกล และก่อสร้างทั่วไป

2.5 สัดส่วนรายได้ตามสายผลิตภัณฑ์

โครงสร้างรายได้รวมของกลุ่มบริษัท อีเอ็มซี จำกัด (มหาชน) ย้อนหลัง 3 ปี
ในการดำเนินธุรกิจในงานวิศวกรรมก่อสร้างสามารถแบ่งตามลักษณะธุรกิจหลักออกได้ 4
สายงานใหญ่ๆ มีดังนี้

[TABLE]

หมายเหตุ : 1. เป็นรายได้จากการขายและให้บริการหลังหักรายการระหว่างกัน

2.  ยอดรายได้จากงานก่อสร้างเป็นรายได้ที่เกิดจากโครงการในประเทศทั้งหมด